**2-MAVZU: PARNIK VA TEPLITSA XO'JALIGINI TASHKIL**

**ETISHNING AHAMIYATI.**

Parnik va teplitsa xo'jaligini tashkil qilishdan asosiy maqsad dalada ertagi sabzavot yetishtirish uchun yuqori sifatli ko'chat tayyorlash va aholini yil bo'yi yangi sabzavot, sitrus mevalari va gullar bilan ta'minlab turishdan iboratdir.

Sabzavotning ilmiy asoslangan yillik me'yorlari ularni yil bo'yi iste'mol etishni taqozo etadi. Bunga ochiq va himoyalangan tuproqdagi sabzavotchilikni bir-biriga uyg'unlashtirib borish yo'li bilangina erishish mumkin. Kech kuz, qish va erta bahor oylarida aholini sabzavot bilan ta'minlashda teplitsa sabzavotchiligi juda muhim ahamiyatga egadir.

Hozirgi vaqtda teplitsa sabzavotchiligi keng ko'lamda rivoj topmoqda. Ayni paytda dunyoda qariyb 150 ming gektar qishki oyna va plyonkali teplitsalar mavjuddir. Shulardan plyonka yopiladigani 50 ming gektarga boradi.

Mamlakatimizda ichki kengligi 6,4 metrga boradigan gollandcha teplitsalarni ishlab chiqarish yo'lga qo'yilgan. Teplitsaning bu xili juda tejamli bo'lib, qilingan xarajatlar tez qoplanib ketadi. Uch gektarlik ikki korpus o'rniga bir gektarlik 6 ta korpus qurilayapti.

1995-yilda mamlakatimizda hammasi bo'lib 7960 gektar ekin ekiladigan issiqxonalar bor edi. Shundan chuqurlashtirilgan pamiklar 2855 gektarni, teplitsalar esa 2165 gektami tashkil qilardi. Asosan ko'chat yetishtirish bilan shug'ullanilardi. 2005-yilda ekin o'stiriladigan inshootlar 14000 gektardan oshdi. Shu yillar mobaynida teplitsa sabzavotchiligining tarkibi ham o'zgardi: barcha xildagi teplitsalar 50 foizdan ko'prog'ini, kichik hajmli plyonkali teplitsalar 40 foizni, parniklar 10 foizni tashkil qiladi. Bundan tashqari bizda tonnel usulida plyonka yopib sabzavot o'stiriladigan maydonlar ham ko'paymoqda.

Sanoat usulidagi yirik teplitsa kombinatlarini qurish borasida xorijda katta tajriba to'plangan. Chunonchi, Moskvada 54 gektarlik teplitsa kombinati qurilgan, hozir uning maydoni kengaytirilib 120 gektarga yetkazilgan. Leningrad oblastida «Leto firmasi), Baltika bo'yida va boshqa MOH davlatlarda yirik teplitsa komplekslari qurilib ishga tushirilgan. Simferopolda, Kislovodskda maydoni 20-30 gektargacha boradigan yirik teplitsa kombinatlari qurilgan.

AQSH, Farbiy Yevropa, Isroil, Yaponiya va boshqa davlatlarda yangi texnologiyalar va tomchilatib sug'orish texnologiyalari asosida teplitsalar o'ta rivojlangan. yorug'likni yaxshi o'tkazadigan tiniq plyonkalaming yaratilishi teplitsa

sabzavotchiligi rivojlanishida katta ahamiyatga ega bo'lmoqda. Plyonkalardan quyosh nuri yuqori darajada o'tishi tufayli kuz, qish, bahor mavsumlarida sabzavotdan ancha mo'l hosil olish imkoniyati tug'iladi. Respublikamizda hozirgi vaqtgacha qishki teplitsalar asosan shaharlar tevaragida hamda markaziy va shimoliy zonalarda qurilib kelinmoqda. Biroq bunda issiqxonalarda bodring va pomidor yetishtirishda o'ziga xos mavsumiylik ro'y beradi. O'rta zonada qishki teplitsalarda pomidor dekabr o'rtasidan aprelning uchinchi o'n kunligigacha, ya'ni to'rt oydan ziyod, bodring esa noyabrning o'rtalaridan fevralning oxirigacha, ya'ni qariyb uch oy meva tugmaydi. Isitish mavsumi qisqa (3-3,5 oy) bo'ladigan O'zbekistonda bodring va pomidorni teplitsalarda yil bo'yi o'stirish mumkin.

Uzluksiz ekin ekish imkoniyati O'zbekistondagi teplitsa sabzavotchiligining katta afzalligidir. Respublikamizda pomidor avgustdan boshlab sentabr o'rtalarigacha, bodring esa sentabr oxirida ekiladi. Ekish ishlari kelgusi yil iyun oyi o'rtalarigacha olib boriladi. Bunda har kvadrat metrdan 14-16 kg pomidor, 20-25 kg bodring olinadi. O'zbekistondagi parnik va teplitsalarda sabzavot yetishtirishning o'rtacha yillik miqdori 2005-yilda aholi jon boshiga 5,0 kg ga yetdi.

Kelgusida buni 9,5 kg ga yetkazish vazifasi qo'yilgan. Issiqxona xo'jaligida olib borilayotgan islohotlar davrida parnik-teplitsa xo'jaligi va plyonka ostida sabzavot yetishtirishni yanada rivojlantirishga katta ahamiyat berilmoqda.

O'zbekistonda oynavand teplitsalar maydoni 200 gektardan oshdi, plyonka ostida sabzavot yetishtirish keng rivojlanmoqda. Respublikada plyonka ostida 2000-yilda 590 gektar, 2001-yilda 1056 gektar, 2002-yilda 1315, 2005-yilda 1500 gektar rnaydonda sabzavot yetishtirildi.

So'nggi yillarda yopiq joylarda sabzavot yetishtirish rivojlanib bormoqda, teplitsa va parniklar bevosita iste'molchilar yashaydigan yirik shaharlar atrofiga qurilib, sanoatdagi ortiqcha issiqliklardan foydalanilmoqda.